एसडीएम के इस कदम से शहरवासी सहमत नहीं हैं। पंचकूला रेजिडेंट्स वेलफेयर फेडरेशन के महासचिव सुभाष पपनेजा का कहना है कि प्रशासन के इस कदम से लोगों को परेशानी होगी। हर जगह विंडो बढ़ाने और लोगों की सुविधाएं बढ़ाने की मांग चल रही है, लेकिन यहां पर एक दिन का काम ही बंद कर दिया गया। इससे परेशानी बढ़नी तय है। सेक्टर-19 के पूर्व पार्षद रमेश सिंह बर्तवाल का कहना है कि यदि कर्मचारी कम हैं तो उनकी संख्या बढ़ाई जाए। कई लोगों के पास सिर्फ बुधवार का ही समय होता है। प्रशासन को इस बारे में दूसरी कोई व्यवस्था सोचनी चाहिए।